
	Nod y Project

	Beth mae'r project yn gobeithio ei gyflawni? (Nodwch y canlyniadau a'r manteision ariannol ac/neu anariannol).

	Nod y project hwn yw sefydlu gweithdrefnau cydlynol, tryloyw a hygyrch ar gyfer rheoli gwaith achos myfyrwyr (gan gynnwys Disgyblu Myfyrwyr, Cwynion Myfyrwyr, a Cheisiadau am Adolygiad), gan sicrhau y cymhwysir yr holl brosesau'n gyson ac yn deg, gan hyrwyddo canlyniadau teg i bob myfyriwr. Mae'n cyd-fynd â'r egwyddorion a'r canllawiau gan Swyddfa'r Dyfarnwr Annibynnol ac yn cydymffurfio â’r amod cyfle cyfartal sydd gan MEDR o ran cofrestru ac ariannu. Mae'r gweithdrefnau hefyd yn seiliedig ar yr hyn a ddysgwyd o brosesau gwaith achos myfyrwyr presennol a datblygiadau yn y sector sy'n ymwneud â chwynion a disgyblu myfyrwyr.

	Beth yw effaith y project, y polisi neu'r ymarfer ar bobl sy'n rhannu nodwedd warchodedig?

	Dan Ddyletswydd Cydraddoldeb y Sector Cyhoeddus a amlinellir yn Neddf Cydraddoldeb 2010, rhaid i'r Brifysgol roi 'sylw dyledus' i'r angen i ddileu gwahaniaethu anghyfreithlon, aflonyddu ac erledigaeth yn ogystal â hyrwyddo cyfle cyfartal a meithrin perthynas dda rhwng pobl sy'n rhannu nodwedd warchodedig a rhai nad ydynt yn rhannu'r nodwedd honno.  Y nodweddion gwarchodedig a nodir yn y ddyletswydd cydraddoldeb yw: oedran, anabledd, ailbennu rhywedd (Traws), beichiogrwydd a mamolaeth, hil (ethnigrwydd), crefydd neu gred, rhyw (rhywedd) a chyfeiriadedd rhywiol ac mae’r ddyletswydd hefyd yn berthnasol i ofalwyr. Mae'r gyfraith yn ei gwneud yn ofynnol i'r Brifysgol ddangos ei bod wedi rhoi 'sylw dyledus' i nodau’r ddyletswydd cydraddoldeb yn ei phrosesau cynllunio a gwneud penderfyniadau.




	Gofynion Dyletswydd Cydraddoldeb y Sector Cyhoeddus
	Tystiolaeth
	Manylion yr Effaith (Cadarnhaol/Niwtral/Negyddol)

	Dileu Gwahaniaethu

· A yw'r project yn debygol o drin rhywun yn llai ffafriol neu eu rhoi dan anfantais oherwydd eu nodweddion gwarchodedig?
· A allai'r project, y polisi neu'r ymarfer arwain at wahanol ganlyniadau i wahanol grwpiau gwarchodedig?

	· Mae'r gweithdrefnau'n berthnasol i bob myfyriwr ac wedi'u cynllunio i sicrhau tegwch a chysondeb.
· Mae penderfyniadau'n seiliedig ar dystiolaeth a meini prawf diffiniedig, nid nodweddion personol. 
· Gall myfyrwyr gael cymorth (e.e. cynrychiolaeth, gwasanaethau lles) lle bo angen. 
· Gellir gwneud addasiadau rhesymol i sicrhau hygyrchedd (e.e. i fyfyrwyr anabl). 
· Mae dulliau cyflwyno a dulliau/llwybrau ymgysylltu lluosog yn caniatáu hyblygrwydd. 
	Niwtral. 

	Hyrwyddo Cyfle Cyfartal

· A fydd anghenion y staff a'r myfyrwyr hynny sydd â gwahanol nodweddion gwarchodedig yn cael eu bodloni?
· A allai'r project, y polisi neu'r ymarfer arwain at fwy o ymwneud/cyfranogiad gan grwpiau gwarchodedig?  
· A oes unrhyw gyfleoedd i fynd ati’n rhagweithiol i hyrwyddo cydraddoldeb i grwpiau gwarchodedig penodol a/neu rhwng grwpiau gwarchodedig?

	· Mae'r gweithdrefnau'n darparu mecanweithiau strwythuredig i bob myfyriwr godi/ymateb i bryderon a herio penderfyniadau. 
· Mae hyblygrwydd wedi'i ymgorffori mewn prosesau i ddiwallu anghenion gwahanol fyfyrwyr.
· Gall myfyrwyr ddefnyddio gwasanaethau cymorth ochr yn ochr â phrosesau gwaith achos. 
· Ystyrir addasiadau rhesymol fesul achos i gefnogi pobl i gymryd rhan. 
· Gall gweithdrefnau clir a hygyrch gefnogi ymgysylltiad gan fyfyrwyr a allai fel arall gael trafferth dilyn prosesau ffurfiol y Brifysgol.
· Rhoddwyd ystyriaeth benodol i hygyrchedd ac addasiadau rhesymol, gan gydnabod bod myfyrwyr anabl yn cael eu cynrychioli'n anghymesur o fewn prosesau gwaith achos myfyrwyr ar draws y sector.
· Defnyddiwyd sylwadau a chanllawiau’r sector i ddatblygu’r gweithdrefnau hyn ac ymwreiddio arferion cynhwysol. Er enghraifft, mae WonkHE yn nodi bod 42 y cant o achwynwyr bellach yn datgelu anabledd. 
	Cadarnhaol 

	Hybu Perthynas Dda 

· A wnaed unrhyw beth i fynd i'r afael â rhagfarn a hyrwyddo dealltwriaeth?
· Sut mae unigolion, grwpiau neu gyrff perthnasol wedi eu cynnwys/wedi cael cyfle i roi eu barn wrth ddatblygu ac asesu effaith y project?

	· Mae'r gweithdrefnau'n hyrwyddo trin achosion sy'n cynnwys pob myfyriwr yn deg ac yn barchus.
· Disgwylir i staff sy'n ymwneud â gwaith achos weithredu'n ddiduedd ac yn broffesiynol. 
· Mae fframwaith cyson yn lleihau'r perygl o ragfarn neu driniaeth anghyson. 
· Mae'r gweithdrefnau'n cefnogi datrys problemau mewn modd strwythuredig a theg. 
· Mae'r Tîm Gwaith Achos Myfyrwyr yn darparu hyfforddiant a chanllawiau i staff eraill sy'n ymwneud â'r gweithdrefnau hyn. 
· Mae Swyddogaeth Cymorth Academaidd Undeb y Myfyrwyr wedi cyfrannu at ddatblygu'r gweithdrefnau hyn, a cheir cynrychiolydd o Undeb y Myfyrwyr ar y pwyllgor i adolygu a chymeradwyo’r gweithdrefnau (gan gynnwys yr asesiad effaith hwn). 
· Ystyriwyd Fframwaith Arferion Da Swyddfa'r Dyfarnwr Annibynnol ar gefnogi myfyrwyr anabl wrth gwblhau'r project hwn. Er enghraifft, sicrhau y defnyddir iaith syml drwy gydol y gweithdrefnau, wrth ohebu â myfyrwyr ac wrth ddogfennu’r canlyniadau. 
· Mae'r gweithdrefnau'n annog datrysiad cynnar ac ymgysylltiad adeiladol rhwng myfyrwyr a'r Brifysgol lle bo'n briodol.
	Niwtral. 

	Ar sail yr asesiad uchod, pa gamau gweithredu sydd eu hangen?


	Nid oes angen unrhyw newid mawr 

Nid yw'r asesiad wedi canfod unrhyw botensial i wahaniaethu nac effaith anffafriol a chymerwyd pob cyfle i hyrwyddo cydraddoldeb.

	✓

	Gwneud addasiadau er mwyn diddymu'r rhwystrau neu hyrwyddo cydraddoldeb yn well.

Nodi'r addasiadau a wneir i ddiddymu'r rhwystrau sydd wedi eu nodi yn yr asesiad neu i hyrwyddo cydraddoldeb yn well.

	

	Parhau er ei bod yn bosib y bydd effeithiau negyddol neu y caiff cyfleoedd i hyrwyddo cydraddoldeb eu colli.

Nodi'r camau a gaiff eu cymryd i leihau neu i liniaru'r effeithiau anffafriol.

	

	Aros ac ailfeddwl

Mae'r asesiad yn dangos gwahaniaethu anghyfreithlon gwirioneddol neu bosib.  Nodi'r camau a gymerir i atal ac/neu ailfeddwl am y project.

	



	Sut caiff effaith wirioneddol y project, y polisi neu'r ymarfer ei monitro unwaith y caiff ei weithredu?



	Monitro parhaus gan y Gofrestrfa: Bydd Ansawdd a Safonau’n cynnwys ystyried unrhyw themâu sy’n gysylltiedig â chydraddoldeb, ceisiadau am addasiadau rhesymol, cwynion ynghylch hygyrchedd, ac adborth sy’n ymwneud â nodweddion gwarchodedig. Adroddir i Bwyllgor Rheoliadau ac Achosion Arbennig y Senedd yn rhan o galendr blynyddol y Brifysgol. Adolygir y gweithdrefnau cysylltiedig bob tair blynedd ac ynghynt lle bo'n briodol (er enghraifft, os caiff canllawiau'r sector eu diweddaru). 



	Cyhoeddi


	Cyhoeddir yr asesiad hwn o’r effaith ar gydraddoldeb ochr yn ochr â'r gweithdrefnau perthnasol ar wefan Prifysgol Bangor https://www.bangor.ac.uk/regulations/index.php.cy   

